Henricus IV (rex Francorum)
Henricus IV (Pali, 1553—Lutetiae, 1610) fuit rex Franciae et coprinceps Andorrae ab anno 1589, sed antea (nomine Henrico III) rex Navarrae. E ramo Burbonio stirpis Capetianae ille primus regnavit: stirps enim a filio minore natu regis Ludovici IX orta est.

Fuit filius Ioannae III (cognomine Ioanna d'Albret), reginae Navarrae, et Antonii Borbonii ducis Vindocinensis, nepotis regis Ludovici IX et primus princeps sanguinis. Propter Legem Salicam, haec gens Henricum successorem naturalem regis Franciae fecit, mortuo Francisco, duce Andegavensi. Anno 1584 factus est heres regis Francici Henrici III.

Coaevus saeculi bellis religiosis vastati, involutus est graviter in illis quod esset princeps sanguinis et dux Protestans antequam crearetur rex Franciae. Ut omnes probarent eum regem, se convertit in religionem Romanam, et edictum Namnetense proclamavit quod libertatem cultus Protestantibus sivit et finem posuit bellorum religiosorum. Quamquam amatissimus a populo, die 14 Maii 1610 occisus est a fanatico Ravaillac.

Nexus externi 
 CAMENA: CHRISTOPHORI CELLARII HISTORIA UNIVERSALIS BREVITER AC PERSPICVE EXPOSITA

Coprincipes Andorrae
Reges Franciae
Reges Navarrae
Borbonis
Necati
!